

**REGULAMENT DE ORGANIZARE ŞI FUNCŢIONARE A COMISIEI DE EVALUARE ŞI ASIGURARE A CALITĂŢII**

**REG 01 – CEAC**

 **Aprobat Senat:**

 **Conf. univ. dr. Claudia GILIA**

|  |  |  |  |
| --- | --- | --- | --- |
| Responsabilități | Nume, prenume | Funcția | Semnătura |
| Elaborat | Conf. dr. ing. Henri-George COANDĂ | Prorector învățământ și asigurarea calității,Președinte CEAC |  |
| Ing. Gabriela CRUCERU | Membru Comisia de evaluare și asigurare a calității |  |
| Verificat | Conf. dr. ing. Otilia NEDELCU | Președinte Comisia pentru calitatea învățământului și cercetării |  |
| Conf. dr. Adrian ȚUTUIANU | Președinte Comisia pentru regulamente, metodologii și proceduri |  |
| Avizat | Conf. univ. dr. ing. Ioan Corneliu SĂLIȘTEANU | Rector |  |

|  |  |
| --- | --- |
| EDIŢIA: **3** |  REVIZIA: **0** 1 2 3 4 5 |
|  |
| Intră în vigoare începând cu data de: **xx.xx.2024**  |
| Aprobat: **HSU nr. xx X / xx.xx.2024** |

**CUPRINS**

[**CAPITOLUL I. DISPOZIŢII GENERALE** 3](#_Toc178765640)

[**CAPITOLUL II. ORGANIZARE ȘI FUNCȚIONARE** 3](#_Toc178765641)

[**2.1. ORGANIZARE** 3](#_Toc178765642)

[**2.2. FUNCȚIONARE** 5](#_Toc178765643)

[**CAPITOLUL III. ATRIBUŢII** 6](#_Toc178765644)

[**CAPITOLUL IV. DISPOZIŢII FINALE** 9](#_Toc178765645)

**CAPITOLUL I. DISPOZIŢII GENERALE**

**Art. 1** Comisia de evaluare și asigurare a calității (CEAC) este o structură a Universității „Valahia” din Târgoviște (UVT), constituită în baza Legii învățământului superior nr. 199/2023, cu modificările și completările ulterioare.

**Art. 2.** Misiunea CEAC este de a elabora, implementa, monitoriza și evalua strategiile și politicile de asigurare a calității, în acord cu viziunea, misiunea și politica UVT, cu legislația în vigoare și în concordanță cu dinamica națională, europeană și internațională în domeniu, precum și de a promova o cultură a calității în rândul comunității academice.

# **CAPITOLUL II. ORGANIZARE ȘI FUNCȚIONARE**

**2.1. ORGANIZARE**

Art. 3. (1) CEAC este formată din 11 membri și are următoarea componență:

* președinte, respectiv prorectorul responsabil cu domeniul învățământ și asigurarea calității;
* 3 reprezentanți ai cadrelor didactice, aprobați prin vot de Senatul universitar, la propunerea Consiliului de administrație;
* un reprezentant al sindicatului reprezentativ, desemnat de acesta;
* 3 reprezentanți ai studenților, desemnați de organizația studențească;
* 2 reprezentanți ai angajatorilor;
* un reprezentant al structurii administrative din cadrul UVT, cu atribuții în domeniul asigurării calității.

**(2)** Componența CEAC este avizată de Consiliul de Administrație și aprobată de Senatul universitar.

**(3)** Membrii CEAC nu pot îndeplini funcții de conducere în UVT, cu excepția președintelui.

**(4)** În raport cu performanțele realizate în domeniul îmbunătățirii calității educației, conducerea universității poate hotărî remunerarea membrilor CEAC.

**Art. 4.**  Membrii CEAC sunt numiți prin decizia Rectorului pentru un mandat de 5 ani, cu excepția reprezentanților studenților. Mandatul CEAC coincide, ca durată, cu mandatul Rectorului, putând să fie prelungit cu maxim 3 luni, cu aprobarea Senatului universitar.

**Art. 5.**  Suportul tehnic pentru realizarea atribuțiilor CEAC este asigurat de structura administrativă organizată în cadrul UVT, în acest scop, respectiv Compartimentul Managementul Calității (CMC).

**Art. 6.** **(1)** CEAC este susținută în realizarea misiunii de către Comisiile de evaluare și asigurare a calității la nivelul facultăților, IOSUD, Departamentului pentru Pregătirea Personalului Didactic, Departamentului de Învățământ la Distanță și Formare Continuă și Institutului de Cercetare Științifică și Tehnologică Multidisciplinară.

**(2)** Aceste comisii participă la procesul de asigurare și evaluare internă a calității la nivel structurilor unde au fost constituite, prin gestionarea proceselor de calitate, sub coordonarea CEAC, în baza prezentului regulament.

**Art. 7. (1)** Comisia de evaluare și asigurare a calității la nivelul facultății (CEAC-F) are următoarea componență:

* președinte, respectiv decanul sau un prodecan desemnat de acesta;
* câte un cadru didactic titular reprezentant al fiecărui departament, fără funcție de conducere, propus de Consiliul departamentului;
* 1-2 reprezentanți ai studenților, desemnați de organizația studențească;
* minim un reprezentant al angajatorilor, desemnat de o organizație reprezentativă.

**(2)** Componența comisiei este validată de către Consiliul Facultății.

**(3)** Mandatul membrilor comisiei coincide, ca durată, cu mandatul decanului, cu excepția reprezentanților studenților.

**Art. 8.** **(1)** CEAC-F este susținută în realizarea atribuțiilor ce îi revin de către Colectivul Calității (COLCA) structură cu atribuții în asigurarea calității la nivelul departamentelor din structura facultăților.

**(2)** COLCA are următoarea componență:

* președinte, respectiv directorul de departament;
* responsabilii programelor de studii universitare de licență/domeniilor universitare de masterat;
* 1-2 reprezentați ai studenților.

**(3)** Componența COLCA este avizată în departament și validată de Consiliul Facultății.

**(4)** Mandatul membrilor coincide, ca durată, cu mandatul directorului de departament, cu excepția reprezentanților studenților.

**Art. 9. (1)** Comisia de evaluare și asigurare a calității la nivelul IOSUD (CEAC-IOSUD) are următoarea componență:

* președinte, respectiv directorul CSUD;
* câte un cadru didactic conducător de doctorat reprezentant al fiecărei școli doctorale, fără funcție de conducere, propus de Consiliul Școlii Doctorale;
* 1-2 reprezentanți ai studenților doctoranzi, desemnați de organizația studențească;

**(2)** Componența comisiei este validată de către CSUD.

**(3)** Mandatul membrilor comisiei coincide, ca durată, cu mandatul directorului CSUD, cu excepția reprezentanților studenților doctoranzi.

**Art. 10. (1)** Comisia de evaluare și asigurare a calității la nivelul Departamentului pentru Pregătirea Personalului Didactic (CEAC-DPPD) și Comisia de asigurare a calității la nivelul Departamentului de Învățământ la Distanță și Formare Continuă (CEAC-DIDFC) are următoarea componență:

* președinte, respectiv directorul departamentului;
* 1-3 reprezentanți ai cadrelor didactice, fără funcție de conducere, la propunerea directorului;
* 1-2 reprezentanți ai studenților, desemnați de organizația studențească reprezentativă;
* minim un reprezentant al angajatorilor, desemnat de o organizație reprezentativă.

**(2)** Componența comisiei este validată de către Consiliul departamentului.

**(3)** Mandatul membrilor comisiei coincide, ca durată, cu mandatul directorului departamentului, cu excepția reprezentanților studenților.

**Art. 11. (1)** Comisia de evaluare și asigurare a calității la nivelul Institutului de Cercetare Științifică și Tehnologică Multidisciplinară (CEAC-ICSTM) are următoarea componență:

* președinte, respectiv directorul ICSTM;
* 1-3 reprezentanți ai personalului de cercetare titular, la propunerea directorului;

**(2)** Componența comisiei este validată de către Consiliul științific al ICSTM.

**(3)** Mandatul membrilor comisiei coincide, ca durată, cu mandatul directorului ICSTM.

**Art. 12.** **(1)** Decanii și directorii CSUD, DPPD, ICSTM, DIDFC vor transmite adrese spre CEAC de fiecare dată când apar modificări în componența comisiilor structurilor pe care aceștia le conduc.

**(2)** În cazul în care în structura unei comisii una sau mai multe poziții se vacantează, în decurs de maxim 1 lună, acestea trebuie completate. Răspunderea aparține președinților comisiilor.

## **2.2. FUNCȚIONARE**

**Art. 13.**  **(1)** CEAC la nivelul UVT se întrunește trimestrial și ori de câte ori este necesar.

**(2)** Convocarea se face de către președintele CEAC prin intermediul CMC cu cel puțin 3 zile înainte de ședință.

**(3)** Convocarea va cuprinde data/ora/locul de desfășurare a ședinței și ordinea de zi.

**(4)** Ședințele comisiei sunt conduse de președinte sau, în absența sa, de un înlocuitor desemnat de acesta.

**(5)** Ședințele se derulează în prezența a cel puțin două treimi din numărul total al membrilor și sunt conduse de președinte sau, în absența sa, de un înlocuitor desemnat de acesta.

**(6)** Ședințele CEAC se desfășoară, de regulă, cu prezența fizică a membrilor comisiei, dar se pot desfășura și în format online sau hibrid.

**(7)** Hotărârile CEAC se adoptă cu majoritatea voturilor membrilor prezenți.

**(8)** Hotărârile CEAC sunt aduse la cunoștința Consiliului de Administrație de către președintele CEAC.

**(9)** Membrii CMC participă, fără drept de vot, la ședințele CEAC.

**(10)** Desfășurarea ședinței CEAC se consemnează într-un proces-verbal întocmit de CMC, și este semnat de către toți participanții la ședință.

**(11)** La propunerea președintelui sau a celorlalți membri CEAC, cu votul majorității simple, la ședințe pot participa și alte persoane.

**Art. 14 (1)** Comisia de evaluare și asigurare a calității la nivel de facultate, IOSUD, DPPD, DIDFC, ICSTM se întrunește cel puțin semestrial și ori de câte ori este necesar.

**(2)** Convocarea se face de către președintele comisiei și va cuprinde data/ora/locul de desfășurare a ședinței și ordinea de zi.

**(3)** Ședințele sunt conduse de președintele comisiei sau, în absența sa, de un membru desemnat de președinte și se desfășoară în format fizic sau online/hibrid.

**(4)** Procesul verbal al ședinței este realizat de un membru al comisiei, desemnat de președinte, și este semnat de toți membrii prezenți.

**(5)** Hotărârile se iau în prezența a 2/3 din numărul membrilor, cu majoritate simplă, fiind comunicate Consiliului facultății/CSUD/DPPD/DIDFC și membrilor comunității universitare și sunt transmise, funcție de caz, spre CEAC prin adrese înregistrate.

**Art. 15. (1)** COLCAse întrunește cel puțin o dată pe semestru și ori de câte ori este necesar.

**(2)** Convocarea se face de către președintele COLCA și va cuprinde data/ora/locul de desfășurare a ședinței și ordinea de zi.

**(3)** Ședințele sunt conduse de președintele COLCA sau, în absența sa, de un membru desemnat de președinte și se desfășoară în format fizic sau online/hibrid.

**(4)** Procesul verbal al ședinței este întocmit de un membru al COLCA, desemnat de președinte, și este semnat de toți membrii prezenți.

**(5)** Hotărârile COLCA se iau în prezența a 2/3 din numărul membrilor, cu majoritate simplă și sunt comunicate Consiliului departamentului și sunt transmise, funcție de caz, spre CEAC-F.

# **CAPITOLUL III. ATRIBUŢII**

**Art. 16.** Comisia de evaluare și asigurare a calității (CEAC) are următoarele atribuții:

1. elaborează și coordonează aplicarea procedurilor și activităților de evaluare și asigurare a calității, aprobate de conducerea universității, conform domeniilor și criteriilor aplicabile;
2. elaborează, anual, un Raport de evaluare internă privind calitatea educației. Raportul este avizat de Consiliul de administrație, analizat și validat în Senatul universitar și adus la cunoștință tuturor părților interesate, prin publicare pe site-ul universității;
3. formulează recomandări și propuneri de îmbunătățire a calității educației și serviciilor-suport și evaluează eficiența măsurilor propuse;
4. monitorizează și, după caz, intervine în modul în care partenerii externi, ca angajatorii sau partenerii instituționali, sunt consultați și implicați în procesele de asigurare internă a calității, la diferite niveluri ale universității;
5. elaborează strategii și stabilește obiective privind asigurarea calității pe care le propune Consiliului de administrație, urmărind cunoașterea, aplicarea și realizarea lor în universitate după aprobare;
6. în corelație cu strategia instituțională, propune conducerii UVT politica privind calitatea;
7. coordonează procesul de elaborare și revizuire a regulamentelor privind asigurarea calității;
8. evaluează intern, la cererea structurilor de conducere, sau din proprie inițiativă, programele de studii universitare în vederea autorizării/acreditării/evaluării periodice;
9. avizează raportul de evaluare internă a programelor de licență și a domeniilor de studii universitare de masterat și doctorat în vederea depunerii acestora la ARACIS;
10. planifică, cu precizarea responsabilităților și termenelor de realizare, și coordonează activitățile de evaluare internă a programelor de studii în vederea autorizării/acreditării/ evaluării periodice externe;
11. analizează pe baza raportărilor anuale primite de la Comisiile de evaluare și asigurare a calității din facultățile și departamentele din UVT rezultatele evaluărilor de către studenți a activității didactice, a satisfacției studenților în raport cu dezvoltarea profesională și personală asigurată de universitate, evaluărilor colegiale și de către management și evaluărilor de către studenți pentru personalul didactic auxiliar și administrativ cu care aceștia au contact direct formulând concluzii și propunând îmbunătățiri;
12. inițiază, coordonează și finalizează prin statistici/rapoarte, activități de stabilire de repere calitative și cantitative - benchmarking prin comparație cu alte universități din țară și din străinătate pentru evaluarea și monitorizarea calității;
13. organizează, periodic, consultări cu Comisiile de evaluare și asigurare a calității din facultățile și departamentele din universitate pentru a stabili prioritățile asigurării calității educației;
14. cooperează cu organismele abilitate care asigură evaluarea externă a calității educației;
15. propune activități de dezvoltare profesională în domeniul calității;
16. apelează la colaboratori externi, experți în domeniul calității, în situațiile care impun acest lucru;
17. elaborează regulamentul propriu de organizare și funcționare și îl supune aprobării Senatului universitar, acesta devenind parte a Cartei universitare;
18. monitorizează implementarea recomandărilor făcute în urma evaluărilor interne și externe;
19. participă la analiza efectuată de management asupra Sistemului de management integrat calitate - inovare (SMI) și face recomandări de îmbunătățire pe baza rezultatelor auditurilor interne realizate conform SR EN ISO 9001:2015 și SR 13572:2016;
20. organizează evenimente dedicate calității educației și cercetării care să implice activ membrii comunității universitare.

**Art. 17. (1)** Președintele CEAC are următoarele atribuții principale:

1. conduce ședințele CEAC;
2. propune ordinea de zi și coordonează buna desfășurare a ședințelor;
3. informează periodic Consiliul de Administrație asupra activității CEAC, precum și CEAC asupra deciziilor Consiliului de Administrație și ale Senatului universitar, referitoare la calitate;
4. promovează, în Consiliul de Administrație, hotărârile CEAC;
5. asigură armonizarea politicii calității cu politica generală a universității;
6. analizează oportunitatea și propune înființarea unor noi programe de studii la învățământul cu frecvență, învățământ la distanta, masterat, doctorat, studii postuniversitare (la comisie);
7. coordonează reforma universitară și implementarea, menținerea și dezvoltarea sistemului de asigurare a calității în universitate;
8. coordonează activitățile specifice elaborării regulamentelor, metodologiilor și procedurilor referitoare la capacitatea instituțională, eficacitatea educațională și managementul calității.
9. coordonează activitatea de înregistrare/actualizare în RNCIS a calificărilor aferente programelor de studii organizate de facultățile din structura universității;

**(2)** Președintele CEAC răspunde în fața Rectorului de activitatea comisiei.

**Art. 18.** Atribuțiile Comisiei de evaluare și asigurare a calității la nivel de facultate (CEAC-F):

1. asigură implementarea și aplicarea la nivelul facultății și departamentelor a strategiilor, politicilor, procedurilor, regulamentelor și metodologiilor privind asigurarea calității aprobate de conducerea universității;
2. analizează regulamentele, metodologiile și procedurile privind asigurarea calității și propune CEAC eventuale modificări ale acestora;
3. elaborează Raportul anual de evaluare internă privind calitatea educației în facultate, publică raportul pe site-ul facultății și îl transmite CEAC, după aprobarea acestuia de către Consiliul facultății;
4. formulează recomandări și propuneri de îmbunătățire a calității educației la nivelul facultății și al programelor de studii și evaluează eficiența măsurilor propuse;
5. coordonează procesul de evaluare a cadrelor didactice și a satisfacției studenților și elaborează sinteze pe care le transmite CEAC;
6. sprijină activitatea de realizare a Rapoartelor de evaluare internă a programelor de studii universitare de licență/domeniilor de masterat în vederea evaluărilor externe realizate de ARACIS;
7. analizează Rapoartele de evaluare internă a programelor de studii universitare de licență/ domeniilor de masterat și le propune spre avizare Consiliului facultății;
8. monitorizează și, după caz, intervine în modul în care partenerii externi, ca angajatorii sau partenerii instituționali, sunt consultați și implicați în procesele de asigurare internă a calității programelor de studii;
9. organizează și participă la instruirea personalului din cadrul facultății pe teme privind asigurarea calității și diseminează în facultate documente referitoare la calitate;
10. gestionează documentele referitoare la asigurarea și evaluarea calității din facultate;
11. participă la elaborarea, monitorizarea și analiza implementării Planului operațional anual al facultății;
12. participă la auditurile interne și externe realizate în cadrul facultății în vederea menținerii certificării Sistemului de management integrat calitate - inovare (SMI) și elaborează planul de măsuri în urma recomandărilor rezultate din auditul intern sau extern desfășurate în cadrul facultății;
13. elaborează anual raportul privind analiza SMI și participă la analiza efectuată de către management la nivel de facultate;
14. monitorizează implementarea recomandărilor făcute în urma evaluărilor interne și externe;
15. colaborează permanent cu CEAC și Compartimentul managementul calității.

**Art. 19.** Atribuțiile Colectivului Calității (COLCA):

1. elaborează rapoartele de evaluare internă privind calitatea pentru programele de studii prin intermediul responsabililor de program, evaluează și analizează rapoartele;
2. monitorizează îndeplinirea standardelor și indicatorilor de performanță din Metodologia ARACIS la nivelul programelor de studii de licență și de master și propune măsuri de îmbunătățire a calității programelor de studii;
3. verifică îndeplinirea standardelor specifice ARACIS la elaborarea/revizuirea planurilor de învățământ;
4. monitorizează și sprijină procesul de întocmire al fișelor de disciplină;
5. avizează ocupațiile și competențele aferente programelor de studii organizate de departament în procesul de înregistrare/actualizare în RNCIS a calificărilor aferente;
6. monitorizează publicarea pe site-ul facultății a planurilor de învățământ, fișelor disciplinelor, orarelor, programului de consultații al cadrelor didactice etc.
7. urmărește respectarea termenelor legale privind evaluarea externă de către ARACIS a programelor de studii de licență și a domeniilor de masterat;
8. sprijină demersurile de elaborare a raportului de evaluare internă a programelor de studii universitare de licență/domeniilor de masterat și a documentelor justificative în vederea evaluărilor externe realizate de ARACIS pe care le transmite spre analiză CEAC-F;
9. distribuie chestionarele și centralizează rezultatele evaluărilor cadrelor didactice și a satisfacției studenților, elaborând sinteze pe care le transmite CEAC-F;
10. consultă studenții și absolvenții în legătură cu relevanța programului de studii;
11. monitorizează întâlnirile cu reprezentanții mediului economic și socio-cultural, angajatorii reprezentativi și centralizează situația acestor evenimente;
12. analizează situația inserției absolvenților din promoțiile precedente;
13. monitorizează implementarea recomandărilor făcute în urma evaluărilor interne și externe;
14. analizează fenomenul de abandon universitar;
15. colaborează permanent cu CEAC-F și Compartimentul managementul calității.

**Art. 20.** Atribuțiile Comisiei de evaluare și asigurare a calității la nivel de IOSUD (CEAC-IOSUD):

1. asigură implementarea și aplicarea la nivelul IOSUD și școlilor doctorale a strategiilor, politicilor, procedurilor, regulamentelor și metodologiilor privind asigurarea calității aprobate de conducerea universității;
2. elaborează Raportul anual de evaluare internă privind calitatea educației în IOSUD, publică raportul pe site-ul IOSUD și îl transmite CEAC;
3. formulează recomandări și propuneri de îmbunătățire a calității educației la nivelul IOSUD și al domeniilor de doctorat;
4. coordonează activitatea de evaluare a conducătorilor de doctorat și a satisfacției studenților doctoranzi și elaborează sinteze pe care le transmite CEAC;
5. sprijină activitatea de realizare a Rapoartelor de evaluare internă a IOSUD și domeniilor de doctorat în vederea evaluărilor externe realizate de ARACIS;
6. gestionează documentele referitoare la asigurarea și evaluarea calității din IOSUD;
7. participă la elaborarea, monitorizarea și analiza implementării Planului operațional anual al IOSUD;
8. participă la auditurile interne și externe realizate în cadrul IOSUD în vederea menținerii certificării SMI și elaborează planul de măsuri în urma recomandărilor rezultate din auditul intern sau extern desfășurate în cadrul IOSUD;
9. elaborează anual raportul privind analiza SMI și participă la analiza efectuată de către management la nivel de IOSUD;
10. colaborează permanent cu CEAC și Compartimentul managementul calității.

**Art. 21.** Atribuțiile Comisiei de evaluare și asigurare a calității la nivel de DPPD/DIDFC:

1. asigură implementarea și aplicarea la nivelul departamentului a strategiilor, politicilor, procedurilor, regulamentelor și metodologiilor privind asigurarea calității aprobate de conducerea universității;
2. elaborează Raportul anual de evaluare internă privind calitatea educației în departament, publică raportul pe site-ul departamentului și îl transmite CEAC;
3. formulează recomandări și propuneri de îmbunătățire a calității educației pentru programele organizate de departament;
4. sprijină activitatea de realizare a Rapoartelor de evaluare internă a programelor de studii organizate în cadrul departamentului, în vederea evaluărilor externe realizate de ARACIS;
5. gestionează documentele referitoare la asigurarea și evaluarea calității din departament;
6. participă la elaborarea, monitorizarea și analiza implementării Planului operațional anual al departamentului;
7. participă la auditurile interne și externe realizate în cadrul departamentului în vederea menținerii certificării SMI și elaborează planul de măsuri în urma recomandărilor rezultate din auditul intern sau extern desfășurate în cadrul departamentului;
8. elaborează anual raportul privind analiza SMI și participă la analiza efectuată de către management la nivel de departament;
9. colaborează permanent cu CEAC și Compartimentul managementul calității.

**Art. 22.** Atribuțiile Comisiei de evaluare și asigurare a calității la nivel de ICSTM (CEAC-ICSTM):

1. asigură implementarea și aplicarea la nivelul institutului a strategiilor, politicilor, procedurilor, regulamentelor și metodologiilor privind asigurarea calității aprobate de conducerea universității;
2. realizează rapoarte anuale privind calitatea cercetării / activitatea de cercetare-inovare;
3. participă la implementarea sistemului de management integrat calitate-inovare;
4. participă la elaborarea, monitorizarea și analiza implementării Planului operațional anual al institutului;
5. monitorizează performanța sistemului de management integrat, evaluând atât progresul activităților de inovare, cât și respectarea standardelor de calitate;
6. analizează rezultatele auditurilor interne/externe și propune măsuri pentru optimizarea proceselor și îmbunătățirea continuă a rezultatelor cercetării și inovării;
7. sprijină și propune organizarea de instruiri/cursuri pentru îmbunătățirea competențelor în managementul calității și inovării;
8. gestionează documentele referitoare la calitate și inovare;
9. colaborează permanent cu CEAC și Compartimentul managementul calității.

# **CAPITOLUL IV. DISPOZIŢII FINALE**

.

**Art. 23.** Modificarea prezentului regulament se face la propunerea CEAC, cu avizul Consiliului de Administrație și aprobarea Senatului universitar.

**Art. 24.** Prezentul regulament intră în vigoare la data aprobării lui de către Senatul universitar și înlocuiește Regulamentul de organizare și funcționare al Comisiei de evaluare și asigurare a calității aprobat prin HSU nr. 31 D/29.07.2021.

**Art. 25.** Prezentul regulament a fost aprobat în ședința Senatului universitar din data de ...............